b'\n_START_ARTICLE_\nVajslovo\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 51\' 48" sjeverne zemljopisne \xc5\xa1irine i 17\xc2\xb0 58\' 34" isto\xc4\x8dne zemljopisne du\xc5\xbeine, 5,5 km od rijeke Drave i granice sa Republikom Hrvatskom. Podravska Moslavina u RH je udaljena 6 km ju\xc5\xbeno-jugoisto\xc4\x8dno._NEWLINE_Nagycs\xc3\xa1ny je 1,5 km zapadno-sjeverozapadno, Be\xc5\xa1enca je 3 km sjeverozapadno, P\xc3\xa1pr\xc3\xa1d je 2,5 km sjeveroisto\xc4\x8dno, S\xc3\xa1mod je 2,5 km isto\xc4\x8dno, Idvik je 1,5 km isto\xc4\x8dno-jugoisto\xc4\x8dno, Kisszentm\xc3\xa1rton je 3 km jugoisto\xc4\x8dno, Hirics je 2 km ju\xc5\xbeno, Vejtiba je 4 km ju\xc5\xbeno-jugozapadno, a L\xc3\xbazsok je 2 km jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0eljinskoj mikroregiji u Baranjskoj \xc5\xbeupaniji. Po\xc5\xa1tanski broj je 7838.\n_START_SECTION_\nPovijest\n_START_PARAGRAPH_\nU povijesnim dokumentima se prvi put spominje 1244. kao Woyzlou._NEWLINE_Izvori iz 1257., za doba vladanja kralja Bele IV. spominju da se onda pokraj Vajslova nalazila utvrda. U istoj godini se Vajslovo spominje u kontekstu s\xc3\xa1modskog posjeda redovnica sa Margitinog otoka._NEWLINE_1268. je kralj Stjepan V. potvrdio stavove Bele IV.._NEWLINE_Selo je bilo dijelom Ugarske koje je palo pod tursku vlast. U doba kad su protjerani Turci, mali broj obitelji je preostao \xc5\xbeivjeti u Vajslovu._NEWLINE_Po\xc4\x8detkom 20. st. je Vajslovo do\xc5\xbeivjelo napredak budu\xc4\x87i da je nekoliko ustanova djelovalo u selu, me\xc4\x91u kojima je bila i banka.\n_START_SECTION_\nPromet\n_START_PARAGRAPH_\nNalazi se na \xc5\xbeeljezni\xc4\x8dkoj prometnici \xc5\xa0eljin-Harkanj. U Vajslovu se nalazi \xc5\xbeeljezni\xc4\x8dka postaja.\n_START_SECTION_\nStanovni\xc5\xa1tvo\n_START_PARAGRAPH_\nVajslovo ima 1926 stanovnika (2001.). Ma\xc4\x91ari su ve\xc4\x87ina. 1,4% je Roma koji u selu imaju manjinsku samoupravu, Hrvata je 0,8%, a koji tako\xc4\x91er imaju manjinsku samoupravu. U selu je jo\xc5\xa1 0,3% Nijemaca i 0,2% Grka. Blizu dvije tre\xc4\x87ine stanovnika su rimokatolici, ne\xc5\xa1to manje od \xc4\x8detvrtine su kalvinisti, a u selu je i mali broj grkokatolika i luterana.'